Afrikaans

Afrikaans /æfrɪˈkɑːns/ es un lingua west germanic, un filia del lingua nederlandese que era disveloppate in le medio del colonisationes europee in le region austral de Africa durante le XVIIIe e XIXe seculos, particularmente depost le guerras napoleonic quando Grande Britannia establiva su dominio in iste region. (Le prime colonisatores europee era nederlandeses, qui establiva un base al picco sud de Africa pro le naves mercantil del Compania de India Oriental nederlandese durante le seculo que ille organisation creava su dominio sur le insulas indonesian.) 

Le afrikaans e le nederlandese ha 90-95% de lor vocabularios in commun. Ben que le grammatica e le orthographia del afrikaans es differente e plus facile que illo de su matre, ambe linguas son mutualmente intelligibile in lor formas scribite, durante que lor formas parlate son plus diverse. Pro exemplo, le afrikaans ha multe parolas que originava de linguas african e istos son incomprensibile pro un persona nederlandese.

Afrikaans es un de 11 linguas official del Republica Africa del Sud, primarimente parlate per citatanos del origine europee (le boers) o mixte (le coloureds). Durante le periodo del apartheid 1948-1992, afrikaans era le lingua dominante in le pais, usate per le parve minoritate, le nationalistas, qui tunc dominava le systema politic.

 Galeria 

Categoria:Afrikaans